安道尔历史

安道尔是欧洲比利牛斯山脉中个一个袖珍国家。

9世纪到19世纪
安道尔地区自古以来就是巴斯克人聚居个地区。8世纪初，阿拉伯帝国占领当地，引起巴斯克人个反抗。805年，当地支反抗军小部队为法兰克王国查理大帝个军队作向导，让伊顺利个越过比利牛斯山脉，夺取今朝北加泰罗尼亚部地区。为了表示感谢，查理曼允许当地独立，并以圣经地名“隐多尔”为伊命名，后来迭个名字演变为安道尔。

819年，查理曼个继承者路易正式颁布敕令，赐畀安道尔独立，并封乌格尔伯爵为当地领主。后乌格尔伯爵奈安道尔送畀乌格尔教区主教。11世纪，乌格尔主教又奈安道尔转封畀托卡波家族。之后，由于家族间个联姻，安道尔又陆续归属卡斯特利波家族搭法国富瓦伯爵。

1278年，拉阿拉贡王国个调解下，乌格尔主教搭富瓦伯爵达成协议，分享对安道尔个宗主权，安道尔每年需向双方缴纳贡品。15世纪后，富瓦伯爵领地被并入波旁家族，此后由于波旁家族亨利四世夺取了法国王位，安道尔拉1607年被正式归入法国王室领地。

法国大革命爆发后，法国拉1793年放弃了对安道尔个宗主权。1806年，法兰西第一帝国皇帝拿破仑一世为了进军西班牙，重新确认了托安道尔个关系。

1868年，安道尔制定宪法，规定法国国家元首搭加泰罗尼亚乌格尔主教为该国国家元首，由各自任命个常设代表行使象征性个主权，实际权力由普选产生个安道尔总委员会行使。

20世纪到21世纪
1934年，俄国冒险家斯科瑟廖夫曾拉西班牙境内自称安道尔公爵鲍里斯一世，后来被捕下狱。俄国方面个网站称，伊治理安道尔到1941年维希政府驱逐为止。

1993年，安道尔进行全民公投，制定新宪法，允许政党出现。